US 


1938 m. gegužės 13 d. 


SKAMBĖK, „VARPELI“! 


Skambėk, „Varpeli“, 
Po mūsų šali, — 
Klausysime tavo balso gražaus. 
Mums jaunas rytas 
Jau vėl nušvitęs, — 
Mes sakėm, giedresnės dienos išauš. 


Skambėk, „Varpeli“, 
Po brangią šalį, — 
Te aidas: plaukia žaibo greičiu, 
Kur artojėlis, 
Su saule kėlęs, 
Nemaža išaręs dirvų plačių... 


Skambėk, „Varpeli“, 
Po visą šalį, 
Žadink lietuvį, kad neužmigtų: 
Tedirba, triūsia, 
Laimingas būsiąs... 
Skambink, „Varpeli“! Mums draugas —tu! 


I metai. 


V. Kuolaitis, 


= „AIDO“ PRIEDAS VAIKAMS | 

KUN. TUMAS 


Šių metų balandžio 29 d. suėjo 
lygiai 5 metai, kaip mirė visų my- 
limas ir gerbiamas kun. Tumas- 
Vaižgantas. Tai buvo didelis mūsų 
rašytnias, vienas didžiųjų mūsų 

KUN. TUMAS - VAIŽGANTAS 


gražiosios ateities kūrėjų. Apie ji 
turėtumėte žinoti ir jūs, mieli 
„Varpelio“ skaitytojai. 

Juozas Tumas gimė 1869 me- 
tais Malaišių sodžiuje, Svėdasų pa- 
rapijoje (dabar Lietuvos Valstybė- 
je). Savo vaikystėje jis buvo geras 
vaikas, labai vikrus, gyvas ir vy- 
resniesiems labai paklusnus. 10 

- VAIŽGANTAS 


metų jis buvo atiduotas į Kunigiš- 
kių pradžios mokyklą. Mokykloje 
jis mokėsi kuo geriausiai ir per 
dvi žiemas ją pabaigė. Per 7 metus 
jis pabaigė Daugavpilio realinę 
„ mokyklą ir 1888 me- 
tais įstojo į Kauno ku- 
nigy seminariją. Semi- 
narijoje jis rado kelis 
lietuvius klierikus, tikrai 
pamilusius Lietuvą-tėvy- 
nę, ir su jais susidrau- 
gavo. Ten pat mokyto- 
javo kun. Kazimieras 
Jauniùs. Jis dar labiau 
sužadino pas tuos klie- 
rikus norą geriau pažinti 
savo tautos praeitį, jos 
kalbą. 1893 metais Tu- 
mas seminariją pabaigė 
ir lapkričio 28 d. buvo 
įšventintas į kunigus. 


Tuomet rusai buvo 
uždraudė mums turėti 
savo spaudą. Knygas ir 
laikraščius reikėjo ga- 
bentis iš Prūsų. Kunigas 
Tumas, besidarbuodamas 
parapijose, dėjo visas 
pastangas, kad tų knygų 
ir- laikraščių žmonėms 
kuo daugiausia iš Prūsų 
atgabenti. Jis pats daug 
rašė į Prusuose leidžia- 
mus laikraščius, paga- 
liau, 1896 metais su ki- 
tais kunigais įsteigė nau- 
ją laikraštį „Tėvynės 
Sargą“. Greitai rusų žandarai pa- 
stebėjo, kam darbuojasi kun. Tu- 
mas, ir pasirūpino, kad jis būtų 
nukeltas į mažą parapiją, į tolimą 
Žemaitijos užkampį. Jie. manė to- 
kiu būdu palaužti jo gražius su- 
manymus. Ne toks buvo kun. Tu- 
mas! Jis, ir užkampyje būdamas, 
nenuleido rankų ir dar uoliai 


Nr 2 


darbavosi savo brolių tautiečių 
labui, 

1904 metais lietuviai išsikovojo 
Spaudą — galėjo savo kalba leisti 
knygas ir laikraščius. Vilniuje pra- 
dėjo eiti „Vilniaus Žinios“. Jų lei- 
dėjas Petras Vileišis pasikvietė 
kun: Tumą. tą laikraštį vesti. Kai 
„Vilniaus Žinios“ sustojo ėjusios, 
jis su dabartiniu Lietuvos Respubli- 
kos Prezidentu Antanu Smetona 


įsteigė „Vilties“ laikraštį. Tada kun. 


Tumui teko daug ir plačiai dirbti 
ne tik laikraščiuose, bet ir įvairio- 
‘sse draugijose. 

1910 metais kun. Tumas iš 
Vilniaus išvažiavo. Kilus Didžia- 
Jam karui, jis su kitais tremtiniais 
gyveno Rusijoje ir daug pasidar- 
bavo įiems. 1917 m. sugrįžo Vil- 
niun ir vėl pradėjo darbuotis lai- 
kraščiuose. 1920 m. apsigyveno 

aune, jame ir mirė. 

Kun. Tumas paliko mums labai 
daug savo raštų, kurie surinkti 

į 20 nemažų knygų. Rašė jis ir 
mažiems vaikams.. Jo gražioje kny- 
goje, pavadintoje „Vaižganto Gy- 
vulėliai“, labai gražiai aprašyta 
gamta, paukšteliai, įvairūs gyvulė- 
liai. Kai tą knygą skaitai, taip ir 
junti, kaip didžiai kun. Tumas my- 
lėjo pavasario paukštukus, namų 
gyvulėlius, net kurmius su lūšimis, 
skruzdes, žiogus, Dievo karvytes. 

Kun. Tumas turėjo savo slapyvar- 
dę — Vaižgantas. Ją jis mėgo ir 
ja pasirašinėdavo savo raštus ir 
net laiškus. Prie šios slapyvardės 
ir mes-pripratome. Kas ištaria žo- 
di „Tumas“, tas pabaigia žodžiu — 
„Vaižgantas“. 


Tai toks buvo Tumas-Vaižgan- 
tas, nenuilstamas savo tautos dar- 
bininkas, kuris visur buvo pirmu- 
tinis. Už tai jį visi mylėjo, visi 
gerbė, jo klausė. Ir tikrai, jis vy- 
resniems buvo vadas, jaunes- 
niems — draugas. 


PAVASARIS 


Štai pavasaris ateina, 
Neša mums džiaugsmu. 
Parskrenda paukšteliai 
Iš šiltų kraštų. 


„Jie parskridę čiulba, 
Krauna lizdelius, 
„Deda kiaušinėlius, 
«Reri vaikelius. 


Zmonės "darbininkai 


Sodai sužaliavo, 
Pradeda žydėt: 
Jaunos lietuvaitės 
Ima rūtas sėt. 


Sėja žalias rūtas, 

„Ravi eželes, 

Gražios ir linksmutės 
Traukia daineles. 


Triūsia po laukus, 
Jauni artojėliai 
„Plėšia dirvonus. 


E. Šlepštytė. 


Aa "0 MARPELIS 


Jei pirksi dovanų 


"Jei tu kada man pirksi 
“Kokių nors dovanų, — 
Nepirk tiktai saldainių, 
Nepirk man nei žaislų. 


Nupirk verčiau knygelę — 
Tai dovana brangi: 

Ji niekuomet negenda, 

Ji visuomet graži. 


Ji moko, kaip gyventi 
Ir teikia daug žinių... 
Nupirk verčiau knygelę, 


Jei pirksi dovanų. 


P. Legas. 


Kluonas ir svirnas 


Susirinko visa šeima žvir- 
blelių po palėpe ir šnekučiuo- 
jasi. Senas žvirblis-tėvelis ir 
sako savo vaikučiams: 

— Čirl čir! čir! Klausykite! 
Badu nemirsime! Mačiau po 
loviu avižas išbarstytas. Reikia 
jos surinkti! Pasidarykime at- 
sargą visai žiemai! 

— Čirl“ "ein. čir— čiulba 
visa šeimyna iš džiaugsmo.— 
Jau badas mums negresia ir 
žiema nebaisi. 

Paskui, žodis po žodžio, 
ir nutarė žvirbleliai 
tyti kluoną ir svirną netoli 
savo lizdo, kad kasnepavog- 
tų iš jų surinktų grūdų. 


Visi stojo darban. Nuo ryto 
darbas eina įtemptai. Žvirble- 


pasista- 


liai tik sukas, tik skraido. Tė- 
vas isakymus duoda: 

“— Atneškite balkėms ilgų 
ruginių šiaudų! Vinims atneš- 
kite dagilių dyglių! Tiktai ne- 
susibadykite sau snapeliu, nes: 
tuomet nebegalėsite dirbti. 

— Čir! čir! čir! Per visą 
dieną žvirbleliai mažą kluonelį 
ir svirną statė, kad žiemą ne- 
reikėtų badas kęsti. Vakare 
darbas buvo baigtas. Žvirblis- 
tėvas savo šeimyną asi 
pasišaukė. 

+ Girl: cin cirl er sako. — 
Ačiū. jums, vaikeliai! Esu labai 


"linksmas, kad jūs taip sutarti- 


nai mokate dirbti. Atminkite, 

kad vienybėje ir sutarime ga- 

lima didžiausi darbai nuveikti. 
M.C. 

Piemenėlis 


Kyla, kyla saulė 
Užu žalio miško. 
Rausvas gėlės žiedas 
Deimantais nutiško. 


Krūumuose ir soduos 
Paukščių dainos plauko. 
Piemenėlis varos 
Gyvulius į lauką. 


Veršiai su ėriukais 
Šoka ukum - bukum. 
— Ei, ralio, karvytės, 
I lankas pasukam... 


Žalos karvės glemžia 
Gardžią pievos žolę. 
Piemenėlis traukia: 

— Ram-tra-dry-lia-olia... 


Tai smagu ganyti, 

Tai smagu ant lauko: 
Krūmuos ir miškuose 
Paukščių giesmės plauko. 


Petras Gailiūnas. 


KARIŠKAS ARKLYS 


Jojo kavalerijos pulkas per 
Sodžių ir apsinakvojo. Tame 
sodžiuje gyveno arkliavagis 
Antanas. Tamsią nakti jis pa- 
Vogė geriausi arkli ir nuvarė 
Miškan. Kai pulkas išėjo iš 
Sodžiaus, Antanas užšoko ant 
arklio ir nujojo į tolimesni 
Miestelį ji parduoti. 


- Reikėjo. Antanui joti per 
idesnį miestą. Pabijojo jis 
Pasirodyti mieste su pavogtu 
arkliu, tad pasuko aplinkiniu 
eliu joti. O tuo metu raitelių 
Jūrys rengėsi pradėti savo pra- 
timus. 


 Sugaudė' trimitas. Kai iš- 
girdo trimitą arklys, pasuko 
Jis kareivių pusėn, peršoko per 
tvorelę ir prisijungė prie jų. Jis 


su jais sukaliojosi dešinėn, kai- 
rėn, ėjo žingsniu, bėgo risčia, 
šuoliu. O. Antanas, ikibęs i pa- 
vadi, vos laikėsi balne. Kepurė 
nukrito nuo galvos, nuo kak- 
tos prakaitas varvėjo dideliais 
lašais, visi kareiviai žiūrėjo jo 
pusėn ir. vos netrūko juo- 
kais. 

Pasibaigė kareivių pratimai. 
Apstojo Antaną karininkai ir 
kareiviai. Atėjo ir pulko vadas 
ir paklausė jį, iš kur jis gavo 
toki gerą kariškąji arkli. An- 
tanas sumišo, pradėjo pasa- 
koti, kad pirkęs, bet nesuge- 


- bėjo nurodyti, pas ką. 


Iš Antano atėmė arkli, ji 
pati suėmė ir atidavė į teismo 
rankas. Teismas ji smarkiai 
nubaudė. 


Visiems 


Viena malūnininkas suma- 
nė parduoti asilą. Jis išvyko 
miestan ir sūnų pasiėmė su 
savimi. Susitiko jiedu raitelį. 

— Štai keistuoliai, — sa- 
ko šis: — patys purvu bren- 
da ir negali susiprasti, kad 
galima raitiems joti. 

— Jis tiesą sako, — pa- 
galvojo malūnininkas ir užkė- 
lė sūnų ant asilo. 

Netrukus jiedu susitiko 
žmogu, besėdinti ant vežimo 
šieno. 


emen, Cr 


— Na, ir sūnus! — nuste- 
bo jis. — Pats ant asilo užsi- 
rioglino, o tėvas turi pėsčias 
eiti. 


Jau miškas nubudo, 
Visur taip smagu... 
Kur tiktai pažiūri, 
Vis žalia, „gražu. 

nejtiksi 


Susigėdino: sūnus. ir nušo- 
ko nuo asilo; užsėdo tėvas. 

Keliauna jiedu kilometrą,. 
kitą. Eina ūkininkas. su. krep-- 
šiu obuolių. 

— Ar tau,. tėvai,, neskauda. 
širdies? ~ klausia jis... — Pats 
joji Ir nematai, kad. sūnus vos, 
spėja sekti. 

Sustojo malūnininkasir pa- 
sisodino už savęs sūnų. Tik. 
nujojo jiedu apie kilometrą 
kelio, žiūri: banda avių gano- 
si ir piemuo prie jų. vaikšto. 
Kai pamatė juodu. piemuo,. 
taip ir sušuko: 

— Ot begėdžiai! Judu asi-- 
lą visai užkankinsite! 

Nulipo nuo asilo tėvas ir 
sūnus ir nuėjo: pėsti.. Sūnus ir: 
klausia tėvą:: 

— Tėveli, kas daryti; kad. 
visiems galima būtų įtikti? Gal 
suriškime asilą, užsimeskime 
ant pečiu ir neškime miestan?' 


— Ne, vaikeli,. ir: taip nei- 


tiksime, — atsakė malūninin-- 
kas. — Geriau darykime taip,. 
kaip sako: mums sąžinė, 


"0 i žmoniu: kalbas: nekreipki- 


me dėmesio.. 


Skamba paukščių dainos.. 
Džiaugiasi gamta, 
Vėjelis švelnutis, 
Nukrito rasa. 

Kaziukas ir batai 


Sėdi Kaziukas ant suolo ir 
gałvoja: 

— Kas čia padaryti? Kaip 
čia kam padėti dirbti? 

Tuojau pastebėjo kampe 
purvinus senelio batus. Ištrau- 
kė juos vidun pirkios ir nuėjo 
ieškoti šepečio ir tepalo. Su- 
radęs pradėjo valyti batus. 
Išvalė senelio batus taip, kad 
net savo veidą aule, kaip veid- 
rodyje, pamatė. 

leina pirkion senelis ir tuo- 
jau pastebi savo batus. Žiūri 
į juos ir pažinti negali. 

— Ar. tai mano batai, ar 
ne mano? — stebisi senelis. 


— Tai Kaziuko darbas, — 
sako motina. — Kaziukas taip 
išvalė! 

— Jei taip, tai labai man 
patinka! — giria senelis. 

- — O, iš mūsų Kaziuko bus 
geras vyras, nes jau dabar 
negali be darbo išbūti. O kad 
visi berniukai ir vyrai būtų 
tokie sumanūs ir darbštūs, tai ` 
ir mūsu gyvenimas visai pa- 
kitėtų! 

Kaziukas, tai girdėdamas, 
paraudo iš džiaugsmo. Jis 
buvo labai patenkintas, kad 
galėjo padėti seneliui. 

MC. 


EGOLE 


Aukštagalvė auga 
eglė prie pakriūtės, 
keleivius apsaugo, 
kad griovin negriūtų. 

Eglei nuobodu čia: 
ta pati vis upė, 
vis tie vėjai pučia, 
tas pats laukas supė. 

Eglė susimąsto: 
Pasiliksiu aš čia, 
vietą nebeprastą 
kad vaikams surasčiau! 


Ir ant upės veido 
iš kankorėžėlio 
grūdelius paleido. 
Plaukė, kaip pašėlę... 

tai būrys grūdelių, 
nuplaukė į salą. 
Jie smiltyne velias, 
klimpsta, kaip į balą! 

Peržiemoję šičia, 
eglėmis išdygo. 
Augdamos bažnyčią. 
pusamžy prilygo. 


Pastatysim namą, 
gal teks mums gyventi... 
O gal tamsų, mažą, 


gal tą dešimtlentį?... 


M. Grigonis.. 

MAINAI 


- Maudėsi upėje turtingas pirklys, 
pateko gilion vieton ir pradėjo 
skęsti. Ėjo šalia senelis vargdienė- 
lis, išgirdo pirklio šauksmą, šoko 
upėn ir ištraukė skenduolį. Nudžiu- 
go atsipeikėjęs pirklys, nusivedė 
senelį į savo namus, pavaišino, 
apdovanojo — davė aukso gabalą 
„kaip arklio galva didumo. Padė- 
kojo senelis pirkliui ir su auksu 
išėjo namo. 


Bekeliaudamas pasitiko jis ark- 
lių pirklį, besivarantį miestan visą 
arklių būrį. 

— Sveikas, seneli! Iš kur eini? — 
užkabino jį pirklys. 

— Einu iš miesto, buvau pas 
turtingąiį pirklį. 

— 0 ką tau pirklys: dayer: = 
paklausė šis. 

— Aukso gabalą kaip arklio 
galva didųmo,—atsakė senelis. 

— Tai išsimainyk geriausį arklį 
iš mano būrio,—pasiūlė gudruolis. 

Senelis sutiko: Išsirinko gra- 
žiausį ir geriausį arklį, atidavė už 
ji pirkliui auksą, padėkojo ir pa- 
tenkintas nujojo toliau. 

Bekeliaudamas pasitiko kitą 
pirklį, kuris varėsi miestan didžiu- 
lę jaučių bandą. 


— Sve kas, seneli! Iš kurjoji? — 


„ užkabino jį ir šis pirklys. 


— Iš miesto, buvau pas tur- 
tingąji pirklį, —pasigyrė senis. 

„— O ką tau pirklys davė? 

. — Aukso gabalą -kaip arklio 
galva didumo. 

— O kur tas auksas? 

— Išsimainiau geriausi 
kuriuo dabar joju. 

— Tai išsimainyk geriausį jautį 
iš mano bandos. 

Senelis sutiko. Išsirinko gra- 
žiausį ir geriausį jautį, atidavė už 
jį pirkliui savo arklį, padėkojo ir 
patenkintas nusivedė jautį namo. 


arklį, 


Bekeliaudamas pasitiko trečią 
pirklį, besivarantį miestan didžiulę 
avių kaiminę. 

— Sveikas, seneli! Iš kur eini? — 
užkabino senį ir šis pirklys. 

— Iš miesto, buvau pas turtin- 
gaji pirklį. 

— O ką tau tas pirklys buvo 
davęs? 

— Aukso gabalą kaip arklio 
galva didumo. 

— () kur tas auksas? 
— Išsimainiau arklį. 
— O kur tas arklys? 


— Išsimainiau jautį, kurį štai 


veduos. 
— Tai išsimaiuyk jautį už ge- 
riausį aviną iš mano kaiminės. 
Senelis ir vėl sutiko. Išsirinko 
gražiausį ir geriausį aviną, pirkliui 
atidavė savo jautį, dar padėkojo ir 
patenkintas nuėjo namo. 

Bekeliaudamas pasitiko jis viš- 
tų pirklį su pilnu vežimu gaidžių 
ir vištų. 

— Sveikas, seni! Iš kur eini? 

— Iš miesto, buvau pas turtin- 
gaji pirklį. 

— O ką tau tas pirklys davė? 

— Aukso gabalą kaip arklio 
galva didumo. 

— O kur tas auksas? 

— Išsimainiau arklį. 

— O kur tas arklys? 

— Išsimainiau jautį. 

— O kur tas jautis? 

— Išsimainiau aviną ir štai tem- 
Piu jį namo. 

_ — Tai išsimainyk gražiausiąją 
Vištelę iš mano vežimo. 

Senelis ir dabar sutiko. Išsirin- 

ko gražiausiąją vištelę, aviną ati- 


davė vištų pirkliui ir patenkintas | 


"nusivarė vištelę namo. 
Bekeliaudamas pasitiko pirklį 


Su adatomis, kuris grįžo miestan 


iš jo kaimo. 
— Sveikas, seni! Iš kur eini? 
— Iš miesto, buvau pas turtin- 
Ząji pirklį. 

— O ką tau tas pirklys buvo 
daves? 

— Aukso gabalą kaip arklio 
galva didumo. 

— O kur tas auksas? 

— Išsimainiau arklį. 

— O kur tas arklys? 

— Išsimainiau jautį. 

< — O kur tas jautis? 

— Išsimainiau aviną. 

— O kur tas avinas? 

— Išsimainiau šitą štai vištelę. 

— Tai išsimainyk geriausiąją 
adatą. 


Senelis sutiko. Išsirinko geriau- 
siąją adatą, atidavė pirkliui vištelę, 
padėkojo ir nuėjo namo. 

Priėjo jis savo sodžių ir su- 
manė eiti per daržus, kad sutrum- 
pėtų jam kelias. Lipo per tvorą, — 
ir adatą pametė. 

Pamatė iš pirkios jį senelė, iš- 

bėgo ji pasitikti, klausia, ko jis 
beieškąs patvoryje. 

— Buvau, —sako senis, — mieste 
pas turtingąjį pirklį, gavau iš jo 
aukso gabalą kaip arklio galva di- 
dumo, tą auksą išmainininkavau už 
arklį, arklį — už jautį, jautį — už 
aviną, aviną — už vištelę, vištelę — 
už adatą, lipau per tvorą ir ją pa- 


"Ne. 2 


mečiau... O gera buvo adata, sa- 
kiau, mano skrandą galėsi gerai 
sulopyti... | 


— Neaimanuok,—sako senelė, — 
ačiū Dievui, kad pats gyvas ir svei- 
kas sugrįžai. O be to aukso irada- 
tos galėsime laimingai gyventi... 

Ir nusivedė ji senį pirkion. 


Pavasario -saulutė 


Prieš pavasario saulutę 
Linksmai ošia obelis — 
Tuoj pavasario saulutė 
Ją rausvais žiedais aplis. 


Prieš pavasario saulutę 


Daigai šypsos pabaliuos,— 
Į pavasario saulutę 
Greit jie kelsis ir žaliuos! 


Prieš pavasario saulutę 
Šypsausi linksmai ir aš, 

Nes pavasario saulutė 

Man marias džiaugsmų atneš. 


Jonas Šiožinys. 

* 


Skikt, ožkelė bėga šuoliais 
Tiesiai į pievelę, 

— Reikia graužti žalią žolę,. 
Juk pavasarėlis. 

O prigraužusi žolytės, 

Pieno daug turėsiu, — 

Ir Stasytę ir Onytę 

Gardžiai papenėsiu. 


K. Tėma 


Nr 2 VARP 
Gegužės 
Atėjo pavasaris,  atstriksėjo 


kaip ėriukas per minkštą, vos tik 
sužaliavusią žolelę, kur tik stato 
koją —visur stebuklai darosi. Saulė 
linksmiau danguje nusišypsojo. Vė- 
jas maloniau pradėjo dvelkti. Ku- 
tena kutena kartais tas vėjas išbė- 
gusiems vienplaukiams ir vienmarš- 
kiniams kūną. Taip gera tada, taip 
smagu! Vienas vaikučių sykį pa- 
sakė: 

— Aš norėčiau, kad pavasarė- 
lis būtų amžinai!... 

— Vaikuti,—tarė jam tada tė- 
tis, — pavasaris be rudens- tai tuš- 
čias aruodas. 

— Tai man aruodų! — spyrėsi 
tada vaikutis. 

— Ne, vaikeli,— pamokė jį tė- 
„velis, — tu negerai galvoji. Viskas 
reikalinga: ir pavasarėlis, it vasa- 
rėlė, ir rudenėlis, ir net žiemužė, 
nors ši ir šalčiausia kartais būna. 

-— Tėtušiuk, — tada tik ištarė 
Vaikutis, —aš nenoriu žiemužės, man 
„jos nereikia. 

— Vaikuti, be žiemužės ir pa- 
vasarėlis nebūtų toks linksmas, 
Smagus ir džiuginąs. 

Ir, štai, žiūrėkite! Jau pirmieji 
Pumpurėliai medžių šakelėse su- 
kruto sprogti, jau, nors nežymiai 
dar, sužaliavo. Toliau—labiau. Jau 
mažyčiai lapukai skečiasi, kaip 
Vaikučio delnukas, kuriuo jis nori 
Saulytės spindulėlį kaitrųjį pasiekti. 
Jau tie lapukai visiškai išsiskėtė, 
Pasiplojo prieš saulės spindulėlį 
Ir pasakė jam: 

— Tu mus dabar stipriau pa- 
kaitink. 

O ryto rasa pakibo lengvučiais 
karolėliais, dar šalta, dar ne toji, 
kuri žėri gražiausiomis spalvomis, 
bet Jau raselė, jau gaili, jau ėdanti. 

Pirmosios gėlytės nusišypsojo 
Saulutei savo žiedelių veidužiais. 
Jos bailios dar, jos dar nedrąsios. 

kukuoja 


Bet, juo toliau, juo labiau tos gė-- 
lytės šypsosi, šviečia kiekviename- 
žingsnyje. 


* 


Vaikučiai bėgo iš mokyklos.. 
Visi jau basi, nors nuogas kojelės: 
"dar gelia nuo nevisiškai įkaitusios. 
žemės, bet jau namie nesidavė mo- 
tinų įkalbami, kad bent klumpes: 
uždėtų. Sunkios tos klumpės. Sun-- 
kios ir kietos. Nugraužė ir nusvėrė- 
jiems kojeles per rudenį ir per: 
Žiemą.. Dabar — pavasarį norisi“ 
jiems bėgti lengvai, kaip tam vė-- 
jeliui, kuris švelniais dvelkimais 
medžių lapelius sušiurena, kaip tai“ 
bitutei, kuri savo zvimbimu darbo- 
kelią nužymi. Ir nieko nelieka. tik 
tysterėjo.  Zvimbterėjo. Ir nulėkė.. 
Nematyti nei tos bitutės, nei iš kur. 
nei kur ji lėkė. Tik tilstąs zvimbi-- 
mas pasako, kad jau toli toli. 

Vaikučiai sustojo ties miškeliu-- 
Mergytės lankstėsi ir atsargiai ma- 


žais pirštukais glostė gėlyčių vei-- 
juos, 


delius. Įmanytų, nubučiuotų 
kad prie pat žemės įstengtų pasi- 
lenkti. Bernaičiai sukeliojo švilpy- 
nes. Darė šaudykles. Tuo syk pa-- 
sigirdo staigus sparnais lapenimas.. 
Palinko viena 
nė, iš kurios pasklido kimus bal- 
sas: 
— Ku-kū! Ku-kū! Ku-kū!.. 

Vaikai metė, kas ką turėjo. Visų: 


galvos pakilo į viršų. Visų akys buvo- 
iš kurio buvo- 


įbestos į tą medį, 
girdėti kukuojanti gegužė. Kiekvie-- 
nas norėjo -pirmas pamatyti. 

— Aš jau matau!-—rėkė džiaug- 
smu nenutverdama Onutė. 
delnukais, strikčiojo į viršų. 

— Kur?—klausė ją Julytė. 

Onutė, rankytę ištiesusi, rodė į 
pačią juodalksnio viršūnę ir šaukė: 

.— Ana! Ana! 
— Tyliau, — sudraudė vienas. 


Plojo- 


e 


juodalksnio viršū-- 

'bernaitis, —nubaidysite dar. Ji nata 
„baili. 

Gegužę matė jau visi. Tyliomis 
ir smalsiomis akelėmis buvo jon 
"stačiai pasinėrę. Po kokios valan- 
-dikės Kaziukas ištarė: 

— Reikia paklausti, 
„gyvensime metų. 

— (Gerai, gerai, klausk! 

— (Gegužėle, gegužėle, 
gyvensiu metelių? Pasakyk. 

Tuo tarpų gegužė kiek nutilo, 
lyg norėdama pagalvoti, kiek kartų 
“turi iškukuoti.'Ir vėl pradėjo. Vai- 
kai skaitė, gniauždami saujon po 
vieną pirštus. Jau abi rankas turė- 
jo užgniaužę, judino kojų pirštais. 
dr tų pristigo. O gegužė vis kukavo 
ir kukavo. Vis skaitė ir skaitė bū- 
simas vasaras ir žiemas. Jos bal- 
ssas kartais prikimdavo. Bet vėl 
taisėsi, vėl buvo tokis pat kaip pa- 


kiek kuris 


kiek -aš 


- "prastai. 


Vaikučiai jau užmiršo, kad Ka- 
:ziukas buvo užklausęs gegužę, kiek 
jis gyvensiąs metų. Jau jie kalbė- 
josi tarpusavy: 

— Iš kur ji taip gražiai kukuo- 
"ti išmoko? 

'— Paukšteliai visi giedoti moka. 

— Tik kas juos išmoko? 

— Nežino dar — Dievulis! 

— Tai tas Dievulis geras. 

— Man motušė sakė, kad visą 
"pasaulį Dievulis rėdo ir tvarko. 

— O mane tėtušis net eilutę 
išmokė. 


Vaikeliai 

— Kokią? 
— Ne tas yra didis, 
prieš ką milijonai, 
prispausti vergijos, 
žemyn galvas lenkia... 
Bet tas yra Didis, 
Kurs gyvastį savo... 
— Tai tu ir nemoki visos. 
— Kad nata sunki. 
— Aš gražesnę moku. 
— Kokią tu moki? 
— A! nesakysiu! 
— Pasakyk! 
— Pasaulį Dievas kai sutvėrė,. 
Pac AlE šitaip jam: 
„Čia bus diena, 0 čia naktis, 
čiavietažemėms, vandenim... 


Dabar jau kasdieną, kai tik vai- 
kučiai eina mokyklon ar iš mokyk- 
los, jų smulkius žingsnelius skaito 
gegužių kukavimai. Kartais jie bt“ 
na liūdni, kartais graudūs, o kar- 
tais džiaugsmo banga širdis užpila. 
stengiasi atspėti, kodėl 
tos gegužės ne visada vienodai ku- 
kuoja, bet neįstengia. O gegužės 
tuo tarpu kukuoja ir kukuoja. Skel- 
bia ir garsina pavasarį atėjusį, daug 
laimės ir daug naujų vilčių pasau- 


Tin atnešusį. Jos skaito kiekvienam 
laimės ir nelaimės 


dienas ir rašo 
viską nematomon knygon, iš kurios 
per visus metus bus skaitoma. 


ps 


Darbininkų šeimyna 


Mūs šeimyna — darbininkai, 
Dirbam triūsiam nuolatos: 
Tėtis kala ir obliuoja, 
Dirba jis be atvangos. 
Kai motutė verpia vilnas, 
Aš jai pasaką skaitau, 
O kai jų jau nebelieka, 
„Drąsiai darbo paprašau. 


Man pasako lesint vištą, 
Prašo kambari pašluot, 
O atlikęs šitą darbą, — 
Marš i lauką pabėgiot. 
Taipi ir slenka margos dienos, 
Kaip tie debesys aukštai, 
Taip gyvenam darbininkai, 
` Nusiteike maloniai, 
P. Legas. 

LAURYNAS NUSIPRAUSĖ... 


(minnur 
M 


| 


>] 


Visa būt tvarkoje, mieli, 
Jei ne muilo aitrumėlis; 
Ir nusprausus graužia jis 
Nepakenčiamai akis. 


Prausiasi ryte Laurynas: 
Rankas, veidus muilu trina, 
Plaujas vandeniu šaltu — 
Nor atrodyti gražiu. 


Staiga čiupt jis rankšluostėlį 
(Ne — tai būta pašluostėlės 
Suodinos) ir... štai, vaikai,. 

Kaip atrodo jis nūnai!. 


Dėl tos priežasties bernaitis, 
Užsimerkęs po pirkaitę, 
Skeryčioja rankomis — 
Rankšluosčio, mat, ieško jis. 


“2 


„mas eina apžiūrėti 


„miega. 

Rytą, vos švintant, ponas links- 
savo arklių ir 
atleisti nuo sargybos savo bernus. 


Jeina, žiūri—kas čia? Visi bernai 


ant užtvaro susodinti, pririšti, ran- 
kose po kanapių saują laiko ir 
Vienam su bizūnu, kitam... 

— Ką jūs čia darote? —šaukia 
nustebęs ponas. | 

Bernai pabunda ir patys nebe- 
žino, ar tai sapnas, ar ne: vietoj 
arklių —užtvaro tvora, vietoj kar- 
čių — kanapės... Tik dabar jie su- 
prato, kas ta pavargėlė buvo. 

Baisus piktumas ir sarmata paė- 


“mè poną. Kiekvienam bernui liepė 


įpilti po 25 bizūnus, o vagiui pa- 


„sakyti, kad prižadėtų pinigų nemo- 


kės, nors arkliai ir buvo grąžinti. 
—O jei būtinai nori tuos pinigus 


"gauti, — pranešė ponas,-—-tai turi rytoj 
"pavogti iš manęs arklius ir karie- 
"tą, kai aš su pakalikais važiuosiu 
"per Vilniaus šilą. Bet jei nepavogsi, 


tai tave kai šunį nušausiu. 

Vagis sutiko. 

Kitą dieną vonas su pakalikais 
— visi apsiginklavę — važiuoja šilu 


"ir dairosi, ar nepamatysią kur va- 
-gies. 


Tuo tarpu vagis įlipo prie pat 
kelio pušin ir pasikorė. Išleidęs 


liežuvį, nusidažęs melsvai veidą ir 
„kabo. Baisiai atrodo. 


Privažiuoja ponas. 
— E, šunies vaikas pasikorė!— 


„sako su pasitenkinimu ponas. — 
Matyt, pabūgo, nieko nesugalvojo... 


Ačiū Dievui, — atsiduso ponas ir 
palengvėli nuvažiavo toliau. 
Ponui pravažiavus, vagis tuoj 


išlipo iš pušies, užbėgo šilu ponui 


už akių ir vėl pasikorė beveik to- 


‘kioj pat pušyje, kaip ir pirmą kartą. 


Pamatęs ponas šaukia savo ve- 


SZIKI 


— Tai kaip tu dabar važiuoji, 


VERUR PTE ENS 


VAGIS 


kad vėl prie to pakaruoklio mane 
atvežei. Pasenai ir kelio nebe- 
žinai. 

— Dievaž, ponuli, nepaklydau. 
Čia kažkas nepaprasta darosi, gal 
mums akyse rodos. Greičiausiai 
tai bus kitas pakaruoklis. 

— Ką tu čia man plepi! Ar aš 
nepažįstu, kad tai tas pats! — suri- 
ko užpykęs ponas.— Bet reikia pa- 
tikrinti, — pamanė patylėjęs ponas. 
— Bėk, - sako pakalikui, + pažiūrėk 
ano pakaruoklio. Tik greitai grįžk! 

Bėga pakalikas, bėga, bet pa- 
karuoklio rasti negali. 

Nesulaukdamas pakaliko, ponas 
siunčia antrąjį. Bet ir antrasis ne- 
grįžta. 

— Kas čia, — nerimauja po- 
nas.— Bėk, — įsako vežikui, — ir 
pasakyk, kad jie kuo greičiausiai 
sugrįžtų. 

Bet ir vežikas negrįžta. Ponas 
šaukia, bet nieko negirdėti. Net 
baisu ponui pasidarė. O pakaruok- 
lis dar baisesnis pasidarė, dar la- 
biau išsižiojo, dar labiau liežuvį 
iškišo, į poną pradėjo žiūrėti, akis 
pabalinęs. 

Šiurpuliai ėmė poną krėsti. 

— Po velnių, kas čia gali būti! 
Kodėl jie taip ilgai negrįžta. Gal 
jie nori tą baidyklę nuimti ir čia 
atnešti, dar ko gerą, bėdos man 
gali pridaryti. 

Galop nebeiškenčia ir pats, išli- 
pęs iš karietos, bėga pažiūrėti. Bė- 
ga, bėga šaukdamas, o čia nei dva- 
sios negirdėti. Grįžta atgal, žiūri— 
nei karietos, nei arklių, ne! paka- 
ruoklio. 

Suprato ponas begėdiškai ap- 
gautas esąs ir pasiryžo ne tik ne- 
užmokėti tam vagiui, bet dar jam 
atkeršyti už tokios sarmatos pa- 
darymą. RA 

Tuomet ir vagis užpyko ir pra- 

mešė ponui, kad jis pavogsiąs pono 
žmoną, jei ponas:nesumokėsiąs pri- 
žadėtų pinigų, ir net pasakė“ ku- 
rią naktį. 

Atėjus tai nakčiai, ponas apsi- 
ginklavo nuo galvos iki kojų, ne- 
minga ir laukia atsisėdęs prie 
lango. 

Ką gi daro vagis? Nuėjo į ka- 
pines, iškasė numirėlį ir atėjo su juo 
į dvarą. Priėjo prie pono lango, 
paėmė numirėlį ir kelia į viršų. 

— Oho! —tarė pamatęs ponas, — 
įau yra. 

Stvėrė šautuvą, tik—pokšt,—ir 
iššovė. Burdinkšt, numetė vagis 
numirėlį. 

— Nušoviau!—tarė žmonai nu- 
Sigandęs ponas. —Negalima jo čia 
prie lango palikti: bus bėdos. Rei- 
kia jis sudoroti. Pabūk viena, o aš 
nunešiu jį ir įmesiu upėn, kad nie- 
kas nematytų. 

Ponui išėjus, po valandėlės 
ateina pas ponią vagis ir, nuduo- 
damas pono išgąsdingą balsą, sako: 

— Žinai, žmonele, 
Pridariau su tuo Judošium. Išeinu 
Jo nešti į upę, o jau policininkas 
Prie užmuštojo bestovįs. Mat, tuo- 
kart ėjo keliu, išgirdo šūvį ir at- 
bėgo, sakėsi ne vienas buvęs, ma- 
tes kitas žmozus, užtat turįs ryt 
Pranešti policijai. Bet gal pasibaigs 
Eerai. Patarė jis tuoj mums išva- 
žiuoti kur į svečius, kad atvykusi 
Policija nerastų namie ir tuokart 
nebūsią bėdos. Tad bėkime, nieko 


Myliu savo kaimą 
ir sraunų upelį, 
netoli nuo kaimo 
žaliąji miškeli. 


bėdos sau 

nelaukdami, 
dvarponį. 

Ir išbėgo. 

- Pareina pats ponas, žiūri—du- 
rys atdaros, žmonos nėra. 

'Perširdo ponas ir įsakė suimti 
vagi ir mirtin užkapoti. 

Tuo tarpu apie tą nepaprastą 
vagi ir jo nepaprastas vagystes su- 
žinojo pats karalius. Liepė  pa- 
šaukti pas save, kad palėtų jį tin- 
kamai nubausti ir atimti iš jo su- 
grobtus turtus. 

— Aš neturiu jokių turtų, nes 
aš vogiau todėl, kad parodžius, ko- 
kių. gudrybių vagys griebiasi ir kaip 
nuo jų saugotis, O pavogtus daik- 
tus atgal grąžindavau. 

Čia vagis pasiskundė karaliui, 
kad ponas jį nuskriaudė, nes jam 
du kartus neužmokėjo prižadėtų 
pinigų ir dar norėjo ji bizūnu už- 
kapoti. 

Karalius išklausęs pripažino va- 
gį tauriu bernaičiu esant, liepė už- 
mokėti prižadėtus pinigus, o ponui 
už suktybes liepė įpilti 25 bizūnus. 

Kadangi tas karalius labai mė- 
go protingus ir gudrius žmones, 
tai dar liepė šitą bernaitį gausiai 
apdovanoti. Bernaitis, taip netikė- 
tai praturtejęs, iš džiaugsmo pakėlė 
didelę puotą, į kurią suprašė savo 
kaimynus. Toje puotoje ir aš bu- 
vau. Geriau, uliavojau. Paskiau su 
pačiu vagimi įsikalbėjau ir, ką gir- 
Ean jums papasakojau. 

Surašė K. Tėma. 


pas savo kaimyną 


O tą mūsų kaimą 
Lazinkom vadina, 
Kur skaityt „Varpeli“ 
ir mažas mėgina. 
B. U. 

ŽAIDIMAS 


„„Akloji bobutė“. 


Žaidžiantieji, susikabinę ranko- 
mis, sustoja ratu. Vienam — „ak- 
"lai bobutei“ — užrišamos akys 
skepetaite! Jis pastatomas su laz- 
darato viduryje. Ratas pasisuka ap- 
link „akląją bobutę“, kad ji neži- 
notų, :prieš ką stovi. „Akloji bo- 
butė“ pakelia lazdą aukštyn ir pa- 
lengva ją nuleidžia žemyn, sušuk- 
dama bet kurį garsą. Žaidėjas, į 
kurį atkreiptas lazdos galas, turi 
paimti jos galą irpamėgdžioti „ak- 
losios bobutės“ garsus. Jei „bobu- 
tė“ atspėja, kas laiko lazdos galą, 
jai nurišama skepetaitė. Dabar už- 
rišamos akys tam, kurio balsą „ak- 
loji bobutė“ pažino. Taip žaidžia- 
ma tol, kol nusibosta. 

TRUPINĖLIAI 


Ar gerai mato vabzdžiai. 


Vasarą skraido daugybė įvairių 
vabzdžių: musių, bičių, širšių, bim- 
balų. Jiems prisižiūrėdami, turėjo- 
me pastebėti, kad prie jų labai sun- 
ku prieiti ir juos sugauti. Atrodytų, 


kad jie labai gerai mato, o tuo tar- 


pu taip nėra. 

Vabzdžiai pastebi iš bet kurios 
pusės prie jų besiartinančius kitus 
gyvius. Mat, jų akys sutvarkytos iš 
daugybės į visas puses atkreiptų 
veidrodėlių, kuriuose atsispindi kiti 
daiktai. Jie šviesią dieną atsispindi 
stipriau ir aiškiau, apsiniaukusią die- 
ną — daug silpniau. Dėl to apsi- 
niaukusią dieną vabzdžiai tūno pa- 
sislėpę, nerangūs, o saulėtą dieną 

—vikrūs ir nepaprasi ėdrūs. Šviesią 
dieną jie labai jautrūs, kai juos pri- 
dengia kito gyvio šešėlis. Jie tuomet 
nerimsta ir tuojau skrenda kiton 
vieton. Todėl vabzdžių gaudytojai 
stengiasi prie jų taip artintis, kad 
gaudomojo vabzdžio nepridengtų 
gaudytojo šešėlis. 

Apskritai, vabzdžiai blogiau ma- 
to už Žmogų, o Žmogaus regėjimas, 
kaip žinia, taip pat nepergeriausias. 


Gandrų karas 

Lenkijos gilumoje buvo toks at=- 
sitikimas: 

Į vieną lizdą atskrido dvi poros 
garnių. Jos abi norėjo jame apsi-: 
gyventi. Įvyko tikras mūšis. Netru- 
kus vienas garnys krito negyvas. Jo 
draugas ar draugė nuskrido kitur 
laimės ieškoti. 

Nugalėtojai linksmai sukaleno ir 
ėmėsi darbo— tvarkyti lizdą. 


Stelele | ol o Oo ol ol ojo O; 


Vaikų šypsenos 
Myli 


— Tu sakei, kad labai myli 
savo brolelį. Bet nedavei jam rie- 
šutų, kai pats gavai iš manęs. 

— Dėl to ir nedaviau, kad jį 
myliu. Juk jis galėjo išsilaužti 
dantuką... 


Jau gudrus. 


Mažas Petrelis žaidė su Jo- 
neliu. Paskui metė, atbėgo pas tė- 
veli ir sako: 

— Begėdis tas Jonas! Jis taip 
negražiai apie tave, tėveli, kalbėjo! 

— O tu ką pasakei jam? 

— Nieko. Juk jis stipresnis už 
mane... 

